அக்குரன்

அக்குரன் என்பவன் இடையெழு வள்ளல்களில் ஒருவன். குமட்டூர்க் கண்ணணார் பதிற்றுப்பத்து 14 ஆம் பாடலில் இமயவரம்பன் நெடுஞ்சேரலாதனைப் புகழ்வதிலிருந்து அக்குரன் மகாபாரதத்துக்கு உரிய வீரரில் ஒருவனென்றும் வலிமையும் துணிவும் ஆண்மையும் உடையவனென்றும் மிக்க கொடையாளி என்றும் தெரிகின்றது. சங்க இலக்கியங்களில் குறிப்பிடப்படும் மகாபாரத கதைமாந்தரான அக்குரன் யார் என்பது தெளிவாக தெரியவில்லை. ஒருகால் இவர் கர்ணனாக இருக்கலாம் என்று உ. வே. சாமிநாதையர் கருதுகிறார்.பதிற்றுப்பத்து ரகசியங்கள்!, லண்டன் சுவாமிநாதன், ஆராய்ச்சிக் கட்டுரை எண்- 1391; தேதி 5 நவம்பர், 2014 என்றாலும் இது கர்ணனா என்று உறுதியாகத் தெரியவில்லை. 
 மேற்கோள்கள் 

பகுப்பு:தமிழ்நாட்டில் வாழ்ந்த வள்ளல்கள்